Pentru a lucra și studia în UK, românii vor avea nevoie de viză. Ce se schimbă de la 1 ianuarie.
Pe 31 decembrie se finalizează Brexit-ul. Regatul Unit va avea un statut de stat terț în relația cu UE și cu România. Pentru călătoriile sub 6 luni de zile, românii pot circula fără viză.
Premierul Florin Cîțu a anunțat miercuri că românii care vor lucra și studia în Marea Britanie vor avea nevoie de viză de la 1 ianuarie 2021."În ceea ce privește deplasările de scurtă durată, sub 6 luni într-un an, în scop turistic, cetățenii eiropeni, inclusiv români, pot circula fără viză. Pentru a putea lucra și studia în Regatul Unit de la 1 ianuarie 2021 cetățenii europeni, inclusiv români, vor avea nevoie de viză", a declarat Florin Cîțu.Acesta a precizat că în 31 decembrie se finalizează Brexitul, iar de la 1 ianuarie 2021 Regatul Unit va avea un statut de stat terț în relația cu UE și cu România.